Jeg har gjort noe dumt som jeg ikke vet hva jeg skal gjøre med? Trenger råd
Hei. Trenger råd. Når jeg var 16 og 17 gjorde jeg noe forferdelig dumt og løy i behandling på bup om at forelderene mine slo meg og misbrukte meg og fant opp historier. Fortalte de samme historiene til barnevernet. Jeg vet det er alvorlig, trenger ikke å høre det mer. Lever i skyld hver dag. Men det jeg trenger hjelp med er fordi jeg har prøvd å skrive masse brev og korrigeringer tom barnevernet og prøvd å si til bup at det ikke var riktige ting ting fortalte men det ligger fortsatt i arkiv alt jeg har sagt og de sa det blir ikke slettet det som står i arkiv og i dokumentene før om 10 år. Så hva skal jeg gjøre???? Vil bare at det skal slettes men de sa at det kan ikke. Så nå kan alle lese alt det jeg løy om??? Trenger at dette er over nå. Og det vil forfølge etter meg resten av livet mitt?? Hva skal jeg gjøre? Klarer ikke mer. Jeg vurderer selvmord pga dette.
Takk for at du skriver til oss i Ung.no og forteller til oss om alt du står i. Jeg forstår at du bærer på mange vonde følelser i dette som du gjerne skulle hatt ugjort!
Dessverre så er det slik at journalene dine blir lagret og oppbevart i 10 år. Det får du ikke gjort noe med dessverre. Hvis det er noen trøst for deg i dette så er det ikke slik at hvem som helst kan lese det som står der. Nå er saken din avsluttet hos BUP og papirene er der kun for oppbevaring. Det betyr at ingen kan lese dem eller innhente opplysninger uten at du informeres om det.
Mitt beste råd til deg er å forsøke å akseptere og stole på at historien din ligger godt bevart i arkivet og ingen skal lese eller snoke i den. Jeg vil også råde deg til å snakke med noen om de følelsesmessige belastningene du står i nå. Det går an å gjøre det uten å måtte rippe opp i alt. Det å få selvmordstanker er et symptom på at dette er krevende for deg. Du trenger ikke klare alt alene - det er lov å be om hjelp og støtte når tankene blir vonde og vanskelige.
Det høres veldig krevende for deg å stå i alt du har opplevd så kanskje det å kunne snakke med noen kan hjelpe deg til å føle deg mindre alene?